CELEX: 62011CA0215
Language: mt
Date: 2012-12-13 00:00:00
Title: Kawża C-215/11: Sentenza tal-Qorti tal-Ġustizzja (L-Ewwel Awla) tat- 13 ta’ Diċembru 2012 (talba għal deċiżjoni preliminari mis-Sąd Okręgowy we Wrocławiu — Il-Polonja) — Iwona Szyrocka vs Siger Technologie GmbH (Regolament (KE) Nru 1896/2006 — Proċedura għal ordni ta’ ħlas Ewropea — Applikazzjoni għal ordni li ma tissodisfax ir-rekwiżiti formali previsti mil-leġiżlazzjoni nazzjonali — Natura eżawrjenti tal-kundizzjonijiet li għandha tissodisfa l-applikazzjoni — Possibbiltà li jintalbu l-interessi li ddekorrew sad-data tal-ħlas tal-ammont prinċipali dovut)

9.2.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 38/5
            
         Sentenza tal-Qorti tal-Ġustizzja (L-Ewwel Awla) tat-13 ta’ Diċembru 2012 (talba għal deċiżjoni preliminari mis-Sąd Okręgowy we Wrocławiu — Il-Polonja) — Iwona Szyrocka vs Siger Technologie GmbH
   (Kawża C-215/11) (1)
   
   (Regolament (KE) Nru 1896/2006 - Proċedura għal ordni ta’ ħlas Ewropea - Applikazzjoni għal ordni li ma tissodisfax ir-rekwiżiti formali previsti mil-leġiżlazzjoni nazzjonali - Natura eżawrjenti tal-kundizzjonijiet li għandha tissodisfa l-applikazzjoni - Possibbiltà li jintalbu l-interessi li ddekorrew sad-data tal-ħlas tal-ammont prinċipali dovut)
   2013/C 38/04
   Lingwa tal-kawża: il-Pollakk
   
      Qorti tar-rinviju
   
   Sąd Okręgowy we Wrocławiu
   
      Partijiet fil-kawża prinċipali
   
   
      Rikorrenti: Iwona Szyrocka
   
      Konvenuta: Siger Technologie GmbH
   
      Suġġett
   
   Talba għal deċiżjoni preliminari — Sąd Okręgowy we Wrocławiu — Interpretazzjoni tal Artikoli 4, 7, 8, 9 u 26 tar-Regolament (KE) Nru 1896/2006 tal-Parlament Ewropew u tal-Kunsill, tat-12 ta’ Diċembru 2006, li joħloq proċedura għal ordni ta’ ħlas Ewropea (ĠU L 399, p. 1) — Applikazzjoni għal ordni ta’ ħlas Ewropea li ma tissodisfax il-kundizzjonijiet formali previsti, minn naħa, mir-Regolament u, min-naħa l-oħra, mil-leġiżlazzjoni nazzjonali — Dritt applikabbli għall-proċedura intiża biex tikkompleta jew tirrettifika l-applikazzjoni — Possibbiltà li jintalbu interessi fuq it talba mid-data minn meta ssir dovuta sad-data ta’ meta jsir il-ħlas
   
      Dispożittiv
   
   
               (1)
            
            
               L-Artikolu 7 tar-Regolament (KE) Nru 1896/2006 tal-Parlament Ewropew u tal-Kunsill, tat-12 ta’ Diċembru 2006, li joħloq proċedura għal ordni ta’ ħlas Ewropea, għandu jiġi interpretat fis-sens li jirregola b’mod eżawrjenti l-kundizzjonijiet li għandha tissodisfa l-applikazzjoni għal ordni ta’ ħlas Ewropea.
               Il-qorti nazzjonali tibqa’, skont l-Artikolu 25 ta’ dan ir-regolament u b’riżerva għall-kundizzjonijiet imsemmija f’dan l-artikolu, libera li tiddetermina l-ammont tal-ispejjeż legali skont il-modalitajiet previsti mid-dritt nazzjonali tagħha, dejjem sakemm dawn il-modalitajiet ma jkunux inqas favorevoli minn dawk li jirregolaw sitwazzjonijiet simili suġġetti għad-dritt intern u li huma ma jrendux impossibbli fil-prattika jew eċċessivament diffiċli l-eżerċizzju tad-drittijiet mogħtija mid-dritt tal-Unjoni.
            
         
               (2)
            
            
               L-Artikoli 4 u 7(2)(ċ) tar-Regolament Nru 1896/2006 għandhom jiġu interpretati fis-sens li ma jipprekludux li pretendent jitlob, fil-kuntest tal-applikazzjoni għal ordni ta’ ħlas Ewropea, l-interessi għall-perijodu mid-data tal-eżiġibbiltà tagħhom sad-data ta’ ħlas tal-ammont prinċipali.
            
         
               (3)
            
            
               Meta jiġi ordnat lill-konvenut iħallas lill-pretendent l-interessi li ddekorrew sad-data ta’ ħlas tal-ammont prinċipali, il-qorti nazzjonali tibqa’ libera li tagħżel il-modalitajiet konkreti sabiex tiġi kkompletata l-formola ta’ ordni ta’ ħlas Ewropea, li tinsab fl-Anness V tar-Regolament Nru 1896/2006, sa fejn il-formola hekk ikkompletata tippermetti lill-konvenut, minn naħa, li jiddistingwi mingħajr ebda dubju d-deċiżjoni li tgħid li għandu jħallas l-interessi li ddekorrew sad-data tal-ħlas tal-ammont prinċipali u, min-naħa l-oħra, li jidentifika b’mod ċar ir-rata ta’ interessi kif ukoll id-data li minnha ntalbu dawn l-interessi.
            
         
      (1)  ĠU C 219, 23.07.2011